- ԵՄ-ին անդամակցելու գործընթացը ենթադրում է թուրքական հասարակության վերափոխմանն ուղղված լուրջ բարեփոխումներ: Դա նշանակում է առաջընթաց դեպի ավելի կանխատեսելի, ավելի բաց, փոքրամասնությունների հանդեպ ավելի հանդուրժող, սեփական պատմության վերագնահատմանն առավել հակված Թուրքիա: Բացի դրանից, Թուրքիայի անդամակցության դեպքում մենք կունենայինք սահման ԵՄ-ի հետ, ինչը, անշուշտ, դրական կլիներ: Բայց մենք չենք ուզում ԵՄ-ին «ապառիկ» անդամակցություն: Չմոռանանք, որ բանակցություններ են սկսվել հարեւանի հետ իր սահմանները փակած երկրի հետ, չխոսելով արդեն թուրք-կիպրական հարաբերությունների չկարգավորվածության մասին: